钦定古今图书集成/理学汇编/文学典/第105卷 > 杨枢
## 钦定古今图书集成/理学汇编/文学典/第105卷 > 杨枢

按《松江府志》：“枢字运之，嘉靖戊子举于乡，授延平司
理。时河南饥民八十馀人流入闽，监司系之，尽坐以
盗，力争得释。尝直漳倅之诬，倅德枢饮间以美带，潜
易其带，立追还之。擢辰州守，会有谗者，调理汉阳，寻
贰临江。尝以除夕草清理驿传檄，比成，漏下四十刻
矣。即出具服，望阙称贺。以过劳得疾，卒于官。所著有
‘《言史》’”、《慎馀》《松故述》《火馀杂著》等书。